Шаран/7
ПРИЗОР СЕДМИ

СТАНКО и пређашњи

СТАНКО: Ево ме, бабо, викали сте ме!
ПАНТА: Кажи ти мени, синко, јер знам, ви сте тамо у препарандији учили свакојаких књига, па рецидер ти мени има ли гдегод спомена да може шаран у земљи живети? Знаш, овако насуво у земљи?
СТАНКО: Богме, то нисам ни чуо ни читао! Где би шаран у земљи живео!
ПАНТА: Е, ниси ти још све прочитао што треба да се чита. Наћи ћеш ти то доцније, јер ево, ви'ш, ја данас ископо шарана.
СТАНКО: Ви се шалите, бабо!
ПАНТА: Не шалим се ја, синко, већ сам га баш ископао! Да га видиш колики је.
СТАНКО: Ха, ха, ха! Откуд шаран у земљи! То нити је кад било, нити ће кад бити.
ПАНТА: Е, ви'ш ти то њега, он мисли да је већ сву мудрост кашиком појео. Да видимо! (Виче.) Жено, Ано, донесидер тог шарана!
АНА (из куће): Ој!
ПАНТА: Донеси тог шарана, кажем, јер ми, ево, ни овај не верује.

Шаран